Saɛdi, yeffeɣ-d deg useggas 1983 ɣer Tizrigin n Yimedyazen di tmurt n Fransa tahkayt n wungal-agi tewwid ɣef tedyanin yeḍran imi d amezruy n yiwen usnawi anubi i yesɛan deg leɛmer-is 17 n yiseggasen,yuli ɣer udrar deg 1956 akken ad yexdem lwajeb-is i tmurt-is, umbeɛd timunent yufa-as-d Ssi Sadeq axeddim deg temsulta, di tazwara yuɛer-as lḥal akken ad yaɣ tanumi i tarrayin timsultanin, maca cwiṭ n lweqt kan, yufa-d ilaq ad yesɣar ul-is ɣer yimdanen, yeǧǧa iḥulfan deg teɣmert ; acku deg tmsulta n tmurt-nneɣ ayen akk yefɣen i lqanun mesmuḥ ɣur-sen, ulac win ara ten-iḥasben , ma yella ur xdimen ara ayen i as-d-nnan, ad yettwaxdem deg-s. Deg 1980 umbaɛd tidyanin n 20 deg yebrir yeǧǧa tamsulta acku ur yezmir ara ad ikemmel deg wayen leɛmer yekcem wul-is , ur yezmir ad iwali atmaten-is i yettwaɣeḍren mi ssutren lḥeq-nsen anda yekki ula d netta: akaz n tutlayt d yidles-nsen, tamagit-nsen,seg wasmi yeǧǧa tamsulta, tudert-is tbeddel, tettban-as-d telha, imdanen akk ttqadarent,ḥesben-t am gmatsen. Yiwen n was,yemlal-d yiwet n tlemẓit taqbaylit d timinigt ɣer Fransa tusad akken ad tekki di tmesbanit dɣa teqqim deg uxxam n temsulta kra n wussan anda sɛeddan deg-s lbaṭel. Ad naf tidyanin n wungal-a yesdukkel ger snat n temsal, ger umennuɣ d tayri, id-yewwi umsawal s telqayt, d ayen ara yellin tawwurt i unadi deg-s. Azewel n uḍris-agi neɣ n wungal-agi, yebna ɣef yiwen wawal i yesɛan assaɣ alqayan d usentel n teḥkayt, anamek n Askuti icud ɣer unaẓray yekkaten ad tbeddel ɣef tmurt-is, isuddem-it-id seg usefru n Ayt